बाहुबली की एक्ट्रेस ने नवाजुद्दीन सिद्दीकी के साथ उड़ाई पतंग, वीडियो हुआ वायरल  
नवाजुद्दीन सिद्दीकी का वीडियो हुआ वायरल
तमन्ना के साथ आए नजर
दोनों ने उड़ाई पतंग
प्रभास की सुपरहिट फिल्म 'बाहुबली' में अवंतिका के किरदार से धूम मचाकर रखे देने वाली बॉलीवुड एक्ट्रेस तमन्ना भाटिया (Tamannaah Bhatia) की अगली फिल्म नवाजुद्दीन सिद्दीकी के साथ 'बोले चूड़ियां (Bole Chudiyan)' है. नवाजुद्दीन सिद्दीकी और तमन्ना की फिल्म की एक झलक फिल्म के एक्टर नवाजुद्दीन सिद्दीकी ने अपने इंस्टाग्राम एकाउंट से शेयर की है. इस वीडियो में नवाजुद्दीन सिद्दीकी (Nawazuddin Siddiqui) और तमन्ना की बहुत ही प्यारी-सी केमिस्ट्री भी नजर आ रही है. इस वीडियो में तमन्ना नवाजुद्दीन सिद्दीकी के साथ मिलकर पतंग उड़ा रही हैं, और इस वीडियो के साथ नवाजुद्दीन ने बहुत ही मजेदार कैप्शन भी लिखा है. 
A post shared by Nawazuddin Siddiqui (@nawazuddin._siddiqui) on Sep 26, 2019 at 1:19am PDT
 'बोले चूड़ियां (Bole Chudiyan)'फिल्म के हीरो नवाजुद्दीन सिद्दीकी (Nawazuddin Siddiqui) ने  तमन्ना भाटिया (Tamannaah Bhatia) के साथ इस वीडियो को पोस्ट करते हुए लिखा हैः 'अब अपुन को लाइफ में कोई लफड़ा नहीं चाहिए, बस रोमांस और फैमिली...पेश है बोले चूड़ियां की एक झलक.' इस फिल्म को नवाजुद्दीन के भाई शमास नवाब सिद्दीकी डायरेक्ट कर रहे हैं और फिल्म का पहला शेड्यूल खत्म हो चुका है. 
बता दें कि तमन्ना भाटिया (Tamannaah Bhatia) ने तीन भाषाओं में 50 से ज्यादा फिल्में की हैं, और ‘बाहुबली सीरीज' में उनके अवंतिका के अवतार को काफी पसंद भी किया गया था. तमन्ना भाटिया ने 15 साल की उम्र में फिल्म इंडस्ट्री में करियर शुरू किया था.